Xoʻja Nasriddin: Oʻyin boshlandi

Xoʻja Nasriddin: Oʻyin boshlandi () — 2006-yilda Dadash Kurtmiya ssenariysi asosida, rejissyor Iskander Agzamov tomonidan suratga olingan komediya va fentezi janridagi oʻzbek filmi.

Filmda bosh rollarni Iskander Agzamov, Rashid Shadat, Said Muxtorov, Shuhrat Nuraliyev, Iroda Nosirova, Sogdiana, Baxtiyor Zokirov, Murod Rajabov, Sayfiddin Meliyev, Melis Abzalov, Hojiakbar Nurmatov, Javohir Zokirov, Muhammadiso Abdulxairov va Saydullo Moldaxanov kabi aktyorlar ijro etishgan.

 Syujeti 
Xoʻja Nasriddin Makkadan qishloqdagi uyiga qaytib keladi, biroq uning sevgilisi Jasminni podshoh oldidagi qarzlari uchun Buxoroga olib ketishgan boʻladi. Xoʻja Nasriddin sevgilisini qutqarish uchun Buxoroga otlanadi. U Buxoroga ketayotib yoʻlda Kunkanitara sayyorasi olimi o‘zga sayyoralik Zuviraksni uchratib qoladi. Zuviraks bir necha bor laboratoriyalarning vayron bo‘lishiga olib kelgan muvaffaqiyatsiz tajribalari tufayli eshak shaklida Yer sayyorasiga surgun qilingan boʻladi. Ammo Zuviraks o‘z ixtirosi “Yetti rang” qurilmasini ishga tushira olishiga ishonadi va uning hisob-kitoblariga ko‘ra, o‘z sayyorasiga qaytishi mumkin. Buning uchun unga faqat qora olmos kerak boʻladi, biroq uni podshohning xazinasidan olish mumkin. Xo‘ja Nasriddin va Zuviraks Buxoroga yetib borgach, o‘z muammolarini hal qilish yo‘lini topishadi. Ular malika Budurning shahzodasi boʻlish uchun o‘tkaziladigan musovabada qatnashib, g‘olib boʻlishadi. Bu  vaqtda vazir Ja’far hokimiyatni qo‘lga kiritish uchun to‘ntarish uyushtiradi, lekin uning rejasi amalga oshmaydi. Filmning soʻngi Xoʻja Nasriddin sevgilisini qutqaradi, Zuviraks esa qurilmasini tuzatadi va ular oʻz maqsadlariga yetishishadi.

 Rollarda 
 Bosh rollarda 

 Epizodlarda 

 Manbalar 

 Havolalar 

Turkum:Oʻzbekiston filmlari
Turkum:Komediya filmlar
Turkum:Fentezi filmlar
Turkum:2006-yil filmlari
Turkum:Oʻzbekiston komediya filmlari
Turkum:Oʻzbekiston fentezi filmlari
Turkum:Oʻzbek tilidagi filmlar
Turkum:Rossiya filmlari